Kommissionens beslutning

af 27. marts 2002

om ændring af beslutning 2001/730/EF og 2001/854/EF for så vidt angår EF-tilskuddet til medlemsstaternes programmer for overvågning af TSE for 2002

(meddelt under nummer K(2002) 1266)

(2002/246/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 90/424/EØF af 26. juni 1990 om visse udgifter på veterinærområdet(1), senest ændret ved beslutning 2001/572/EF(2), særlig artikel 24, stk. 5 og 6, og

ud fra følgende betragtninger:

(1) Kommissionens beslutning 2001/730/EF(3) omfatter listen over programmer for overvågning af TSE, hvortil der kan ydes EF-tilskud i 2002, samt den foreslåede procentsats og tilskuddet til hvert program. Listen omfatter alle medlemsstaternes BSE- og scrapie overvågningsprogrammer.

(2) Ved Kommissionens beslutning 2001/854/EF(4) godkendtes de programmer for overvågning af TSE for 2002, som medlemsstaterne havde indsendt.

(3) I sin udtalelse af 18.-19. oktober 2001 om sikkerheden ved produkter af små drøvtyggere, i tilfælde af at BSE hos små drøvtyggere sandsynliggøres/bekræftes, anbefalede Den Videnskabelige Styringskomité, at der hurtigt udføres en undersøgelse af TSE-incidensen hos små drøvtyggere ved hjælp af de hurtige test, der er til rådighed, og ved anvendelse af en statistisk velfunderet tilrettelæggelse af prøveudtagningen og dens omfang.

(4) Som reaktion på denne anbefaling fastsættes der i Europa-Parlamentets og Rådets forordning (EF) nr. 999/2001 af 22. maj 2001 om fastsættelse af regler for forebyggelse af, kontrol med og udryddelse af visse transmissible spongiforme encephalopatier(5), senest ændret ved Kommissionens forordning (EF) nr. 270/2002(6), et nyt program for overvågning af scrapie hos får og geder, som gælder fra den 1. april 2002. Under det nye overvågningsprogram er antallet af sunde slagtedyr og selvdøde dyr, der skal testes, øget betragteligt.

(5) I henhold til forordning (EF) nr. 999/2001 er Østrig og Finland heller ikke længere omfattet af visse dispensationer fra kravene om at teste visse dyrekategorier, da de første BSE-tilfælde er blevet bekræftet i de pågældende medlemsstater. Østrig og Finland har begge ansøgt om øget økonomisk støtte til TSE-overvågningen i henhold til beslutning 2001/730/EF og 2001/854/EF.

(6) Som følge af den udvidede TSE-overvågning, der indføres ved forordning (EF) nr. 999/2001, er det nødvendigt at ændre det maksimale EF-tilskud til de enkelte programmer, som er fastsat i beslutning 2001/730/EF og 2001/854/EF.

(7) Skønnet over det maksimale EF-tilskud til hvert program skal måske justeres i løbet af programmets gennemførelse, for at der kan tages hensyn til de enkelte medlemsstaters faktiske behov. Justeringen bør imidlertid foretages, uden at det samlede EF-tilskud forøges.

(8) Den månedlige elektroniske rapport om, hvordan programmet skrider frem, og hvilke udgifter der er afholdt, jf. bilaget til beslutning 2001/854/EF, bør tilpasses for at stemme overens med de seneste ændringer af bilag III til forordning (EF) nr. 999/2001, der er fastsat ved forordning (EF) nr. 270/2002, og som afskaffer de tidligere gældende undtagelsesbestemmelser vedrørende prøveudtagning i medlemsstater med en lille fåre- og gedepopulation.

(9) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

VEDTAGET FØLGENDE BESLUTNING:

Artikel 1

Bilaget til beslutning 2001/730/EF ændres som angivet i bilag I til nærværende beslutning.

Artikel 2

I beslutning 2001/854/EF foretages følgende ændringer:

1) I artikel 1, stk. 2, ændres "4850000 EUR" til "4887000 EUR".

2) I artikel 2, stk. 2, ændres "2860000 EUR" til "2892000 EUR".

3) I artikel 3, stk. 2, ændres "20710000 EUR" til "21077000 EUR".

4) I artikel 4, stk. 2, ændres "1300000 EUR" til "1851000 EUR".

5) I artikel 5, stk. 2, ændres "10700000 EUR" til "11240000 EUR".

6) I artikel 6, stk. 2, ændres "34900000 EUR" til "35361000 EUR".

7) I artikel 7, stk. 2, ændres "10630000 EUR" til "11136000 EUR".

8) I artikel 8, stk. 2, ændres "10850000 EUR" til "11379000 EUR".

9) I artikel 10, stk. 2, ændres "5800000 EUR" til "6104000 EUR".

10) I artikel 11, stk. 2, ændres "1640000 EUR" til "3325000 EUR".

11) I artikel 12, stk. 2, ændres "2750000 EUR" til "2874000 EUR".

12) I artikel 13, stk. 2, ændres "500000 EUR" til "1329000 EUR".

13) I artikel 14, stk. 2, ændres "600000 EUR" til "651000 EUR".

14) I artikel 15, stk. 2, ændres "5560000 EUR" til "6100000 EUR".

15) Artikel 16 affattes således: "Artikel 16

EF-tilskuddet til de programmer, der godkendes i artikel 1 til 15, udgør 100 % af udgifterne (ekskl. moms) til testkit, dog højst 15 EUR pr. testkit, for test, der foretages

- i perioden 1. januar-31. marts 2002 på dyr, der er omhandlet i bilag III, kapitel A, del I, punkt 2, 3 og 4, og del II, punkt 2, 3 og 4, i forordning (EF) nr. 999/2001

- i perioden 1. april-31. december 2002 på dyr, der er omhandlet i bilag III, kapitel A, del I, punkt 2, 3 og 4, og del II, punkt 2 og 3, i forordning (EF) nr. 999/2001

op til det beløb, der er anført i denne beslutning for hvert enkelt program."

16) I artikel 17 nummereres det eksisterende stykke som stk. 1, og følgende indsættes som stk. 2: "2. Det maksimale EF-tilskud til de enkelte overvågningsprogrammer kan tages op til revision under hensyntagen til de rapporter, der er omhandlet i stk. 1, litra b) og c). Det samlede EF-tilskud må dog højst udgøre 120556000 EUR."

17) Bilaget ændres som angivet i bilag II til nærværende beslutning.

Artikel 3

Denne beslutning anvendes fra den 1. april 2002.

Artikel 4

Denne beslutning er rettet til medlemsstaterne.

Udfærdiget i Bruxelles, den 27. marts 2002.

På Kommissionens vegne

David Byrne

Medlem af Kommissionen

(1) EFT L 224 af 18.9.1990, s. 19.

(2) EFT L 203 af 28.7.2001, s. 16.

(3) EFT L 274 af 17.10.2001, s. 20.

(4) EFT L 318 af 4.12.2001, s. 54.

(5) EFT L 147 af 31.5.2001, s. 1.

(6) EFT L 45 af 15.2.2002, s. 4.

BILAG I

Bilaget til beslutning 2001/730/EF affattes således:

"BILAG

Liste over programmer for overvågning af TSE

Maksimalt EF-tilskud

>TABELPOSITION>"

BILAG II

Bilaget til beslutning 2001/854/EF affattes således:

"BILAG

>PIC FILE= "L_2002084DA.006803.TIF">"